
Поштовани,

Заштитник грађана је, поступајући по вашој притужби, утврдио пропусте у раду Градске управе града Београда, Секретаријат за инспекцијске послове, Сектор за грађевински и урбанистички инспекцијски надзор и том органу упутио препоруку о начину отклањања уочених недостатака актом 3111-874/19, дел. бр. 17845 од 29. 5. 2020. године. 
Градска управа града Београда, Секретаријат за инспекцијске послове, Сектор за грађевински и урбанистички инспекцијски надзор није доставила Заштитнику грађана тражено обавештење о поступању по препоруци, упркос томе што се Заштитник грађана након упућивања препоруке обраћао овом органу ургенцијама од 7. 8. 2020. године и 1. 10. 2020. године. 
Због наведеног Вам указујемо да, с обзиром да Градска управа града Београда, Секретаријат за инспекцијске послове, Сектор за грађевински и урбанистички инспекцијски надзор није поступила по препоруци Заштитника грађана упућеној 29. 5. 2020. године, Заштитник грађана има овлашћење, сходно члану 31. став 5. Закона о Заштитнику грађана, да о томе обавести јавност, Скупштину и Владу Републике Србије. 
О свему наведеном, Заштитник грађана је обавестио и Градску управу града Београда, Секретаријат за инспекцијске послове, Сектор за грађевински и урбанистички инспекцијски надзор.

